Soodoma

Soodoma oli küla Põlva maakonnas Kanepi vallas.

Soodoma naaberkülad olid loodes Erastvere, põhjas Magari, idas Põlgaste, lõunas Närapää ja Peetrimõisa ning edelas Koigera.

Kohanimekäändeks on "Soodomale" või "Soodomasse".Eesti kohanimeraamat, lk 616-617.

Posti sihtnumber oli 63124.

 Ajalugu 

Vanasti tunti piirkonda, mis hõlmab praeguse Soodoma, Magari ja Närapää küla, Erastverena. Seda on nimetatud Suurküläks ning jagatud kõrguse alusel Mäeküläks ja Alaküläks. 1839. aastal nimetati seda Ober Errestfer ja Unter Errestfer. Piirkond kuulus Kanepi kihelkonda.

Selle suure küla üht popsitalude rühma, mis asus Erastvere vallamaja ja koolimaja ligidal, hakati 19. sajandi lõpul pilklikult Soodomaks kutsuma. Nime aluseks oli piiblist tuntud Soodom. Nime tekkele võis kaasa aidata kõlaline sarnasus lähedal asuva metsa- ja vahtkonnanimega Seegemi.

Kirjalikult mainiti Soodomat alles 1970. aasta rahvaloenduse materjalides. 1977. aastal liideti väikekülad Ivani-Hõrake, Tebase-Jakobi, Soodoma ja osaliselt ka Suurekülä omavahel ning tekkinud piirkonnale anti nimeks Soodoma. 2021. aastal liideti Soodoma Erastverega.RT I, 26.02.2021, 2.

Viited

Välislingid
 Arvo Uustalu Elu Soodomas Õhtuleht, 27. juuli 2009.

Kategooria:Põlva maakonna endised külad
Kategooria:Kanepi vald